Thebes

Thebes (kwa Kigiriki: Θῆβαι, Thēbai) ulikuwa mji katika Misri ya Kale karibu km 800 kusini mwa Bahari ya Mediteranea. Ilianza karibu na mji wa kisasa wa Luxor ikaendelea pia kwenye ukingo wa magharibi wa mto Nile ( 25.7° N 32.645° E ). 

Thebai lilikuwa jina la Kigiriki, Wamisri wa Kale waliita Waset , ambayo ilikuwa pia jina la mkoa katika Misri ya juu. 

Wakati wa Ufalme wa Kati, Farao Mentuhotep II alifanya Waset - Thebes kuwa mji mkuu wa Misri. 

Hapo mahekalu makubwa yalijengwa au kupanuliwa ambayo yanaonekana hadi leo. Hasa  mahekalu ya Karnak na Luxor hutembelewa na idadi kubwa ya watalii kutoka dunia yote.

Kwenye ukingo wa magharibi wa Mto Nile, wafalme walianza kujenga makaburi pamoja na mahekalu yao. Sehemu mashuhuri zaidi ni Bonde la Wafalme na hekalu la malkia Hatshepsut.

Thebes - Waset ilirudi kuwa mji mkuu mara kadhaa baada ya Mehutep II. Kuna uwezekano kwamba mnamo mwaka 1500 KK Thebes ilikuwa mji mkubwa zaidi duniani kwa wakati wake, ikiwa na wakazi 75,000https://web.archive.org/web/20110726164950/http://www.ianmorris.org/docs/social-development.pdf Ian Morris, "Social Development Archived 2011-07-26 at the Wayback Machine". Iliharibika wakati wa uasi dhidi ya mfalme Ptolemaio IX mnamo mwaka 84 KK; wakati wa Dola la Roma kikosi cha jeshi kilikaa katika hekalu la kale la Karnak. Mji wa Luxor ya leo ilikuwa kijiji kilichobaki kando ya hekalu la Luxor.

 Marejeo 

 Vyanzo 
 Gauthier, Henri. 1925-1931. Dictionnaire des noms géographiques contenus dans les textes hiéroglyphiques . Juzuu. 3 ya 7 vols. Cairo: Imprimerie de l'Institut français d'archéologie orientale du Caire. (Ilichapishwa tena Osnabrück: Otto Zeller Verlag, 1975). 75, 76.
 Polz, Daniel C. 2001. "Thebes". Katika The Oxford Encyclopedia ya Misri ya kale, iliyohaririwa na Donald Bruce Redford. Juzuu. 3 ya 3 vols. Oxford, New York, na Cairo: Chuo Kikuu cha Oxford Press na Chuo Kikuu cha Amerika huko Cairo Press. 384-388.
 Redford, Donald Bruce. 1992. "Thebes". In The Anchor Bible Dictionary, iliyohaririwa na David Noel Freedman. Juzuu. 6 ya 6 vols. New York: Doubleday. 442–443.  (seti ya ujazo 6)
 Strudwick, Nigel C., & Strudwick, Helen, Thebes huko Misri: Mwongozo wa Makaburi na Mahekalu ya Luxor ya Kale . London: Jumba la Habari la Jumba la kumbukumbu la Briteni, 1999,  ) /  (karatasi)

 Viungo vya nje 

More information on ancient Thebes, a World Cultural Heritage site
Theban Mapping Project
 Ramesseum/Ancient Thebes Digital Media Archive (photos, laser scans, panoramas), data from an Egyptian Supreme Council of Antiquities/CyArk research partnership
ICOMOS Heritage at Risk 2001/2002

Jamii:Miji ya Misri
Jamii:Misri ya Kale